Volksblad in die afgelope week | Netwerk24
Volksblad in die afgelope week
Woensdag 12 Januarie
'n Jong vrou, wat in 2019 met agt onderskeidings aan die Hoër Meisieskool Oranje gematrikuleer het, sterf in 'n motorongeluk in die Vrystaat; twee boeties van Welkom verdrink toe hulle en maats in 'n slikdam gaan swem en dit reën rekords in die binneland, maar talle Vrystaatse boere ly ook groot skade as gevolg van die baie reën, hael en koue.
Lees ook Charles Smith se puik artikel oor die graad eentjies wat vandeesweek met skool begin het, en die oud-Bloemfonteiner Petro Bosman se roerende rubriek ná die dood van haar ma in hierdie uitsoekpakket van nuus en artikels wat in die afgelope week in Volksblad verskyn het. Kyk ook weer na die week se voorblaaie.
Die dood van Marizanne Strydom (20), een van die Hoër Meisieskool Oranje se briljantste leerlinge van die laaste jare, skok wyd. Marizanne, 'n veeartsenykundestudent, is Donderdag in 'n motorongeluk naby hul plaas in Vrede dood.